У Вікіпедыі ёсць артыкулы пра іншых асоб з прозвішчам Сазановіч.

**Станіслаў Сазановіч** (нар. 6 сакавіка 1992) — беларускі футбаліст, абаронца.

Клубная кар’ера
---------------

Пачаў кар’еру ў мінскай «Зорцы-БДУ», дзе быў іграком асновы. Улетку 2010 года перайшоў у арэнду ў «Гомель», які на той час гуляў у Першай лізе. Па заканчэнні сезона 2010 быў выкуплены гомельскім клубам. У 2011 годзе гуляў за дубль «Гомеля», а сезон 2012 правёў у арэндзе ў рэчыцкім «Ведрычы-97», дзе быў іграком асновы.

У сезоне 2013 вярнуўся з арэнды і стаў іграком асновы «Гомеля». Звычайна гуляў на пазіцыі левага абаронцы, дзе чаргаваўся з Сяргеем Кандрацьевым.

У студзені 2014 года быў аддадзены ў арэнду ў наваполацкі «Нафтан». У «Нафтане» гуляў галоўным чынам за дубль, за аснову згуляў у 5 матчах, дзе найчасцей выкарыстоўваўся на пазіцыі правага паўабаронцы.

У ліпені 2014 года вярнуўся ў «Гомель». Неўзабаве замацаваўся ў складзе ў якасці асноўнага правага абаронцы. У снежні 2014 года падоўжыў кантракт з гамяльчанамі. Па выніках сезона 2015 «Гомель» зноў апынуўся ў Першай лізе, тым не менш Станіслаў паўторна падоўжыў пагадненне з клубам і па выніках сезона 2016 дапамог яму вярнуцца ў эліту. У сезоне 2017 заставаўся асноўным правым абаронцам каманды ў Вышэйшай лізе.

У студзені 2018 года пакінуў «Гомель» і неўзабаве далучыўся да складу дэбютаната беларускай Вышэйшай лігі — клуба «Смалявічы». Стаў іграком стартавага складу, у жніўні і верасні 2018 года не гуляў з-за траўмы.

У снежні 2018 года падпісаў кантракт з «Гарадзеяй», дзе замацаваўся ў асноўным складзе. У верасні 2020 года перайшоў у бабруйскую «Белшыну», дзе таксама стаў іграком асновы. У снежні 2020 па заканчэнні кантракта пакінуў бабруйскі клуб.

У пачатку 2021 года трэніраваўся з «Крумкачамі», аднак у выніку ў сакавіку папоўніў склад дзяржынскага «Арсенала». Замацаваўся ў стартавым складзе каманды, дапамог ёй па выніках сезона 2021 выйсці ў Вышэйшую лігу. Па заканчэнні сезона 2022 пакінуў клуб.

Міжнародная кар’ера
-------------------

Выступаў за моладзевую зборную Беларусі.

Дасягненні
----------

* Беларусь Уладальнік Кубка Беларусі: 2011
* Беларусь Пераможца Першай лігі чэмпіянату Беларусі (3): 2010, 2016, 2021

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2010 (1) | Д3 | Зорка-БДУ | Беларусь | 10 | 0 |
| 2010 (2) | Д2 | Гомель | Беларусь | 9 | 1 |
| 2011 | дубль | Гомель | Беларусь | 30 | 3 |
| 2012 | Д2 | Ведрыч-97 | Беларусь | 25 | 1 |
| 2013 | Д1 | Гомель | Беларусь | 19 | 0 |
| 2014 (1) | Д1 | Нафтан | Беларусь | 5 | 0 |
| 2014 (2) | Д1 | Гомель | Беларусь | 12 | 0 |
| 2015 | Д1 | Гомель | Беларусь | 22 | 0 |
| 2016 | Д2 | Гомель | Беларусь | 23 | 1 |
| 2017 | Д1 | Гомель | Беларусь | 29 | 0 |
| 2018 | Д1 | Смалявічы | Беларусь | 19 | 1 |
| 2019 | Д1 | Гарадзея | Беларусь | 22 | 1 |
| 2020 (1) | Д1 | Гарадзея | Беларусь | 16 | 0 |
| 2020 (2) | Д1 | Белшына | Беларусь | 6 | 1 |
| 2021 | Д2 | Арсенал | Беларусь | 30 | 4 |
| 2022 | Д1 | Арсенал | Беларусь | 27 | 2 |
|

Зноскі
------

1. ↑  Stanislav Sazonovich // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  Сазонович и Хаткевич продолжат карьеру в «Нафтане»(недаступная спасылка)
4. ↑  Сазонович вернулся в "Гомель"
5. ↑  "Гомель" продлил контракт с Сазоновичем
6. ↑  Станислав Сазонович продлил контракт с "Гомелем"
7. ↑  "Гомель" объявил о расставании с Сазоновичем
8. ↑  Сазонович пополнил ряды "Смолевичей"
9. ↑  Сазонович пополнил ряды "Городеи"
10. ↑  Сазонович сменил "Городею" на "Белшину"
11. ↑  Ковалевский, Охремчук и Сазанович покинули ФК "Белшина"
12. ↑  Станислав Сазонович продолжит карьеру в "Арсенале"

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |